07/06/2022 | Administración LocalMunicipal
San Sadurniño
Listaxe definitiva de admitidos e excluídos, designación tribunal e fixación data e hora realización da 1.ª proba de coñecemento da lingua galega, para a provisión dunha praza de persoal funcionario de carreira de administrativo/a

ANUNCIO LISTAXE DEFINITIVA DE ADMITIDOS E EXCLUÍDOS, DESIGNACIÓN DE TRIBUNAL E FIXACIÓN DA DATA E HORA DA REALIZACIÓN DA 1.ª PROBA DE COÑECEMENTO DA LINGUA GALEGA, PARA A PROVISIÓN DUNHA PRAZA DE PERSOAL FUNCIONARIO DE CARREIRA DE ADMINISTRATIVO OU ADMINISTRATIVA ANTECEDENTES: Publicada en data 13 de maio de 2022, no Boletín Oficial da Provincia da Coruña n.º 91, a relación provisional de persoas admitidas e excluídas, para participar no proceso selectivo para a provisión dunha praza de persoal funcionario de carreira de administrativo ou administrativa, correspondente á convocatoria publicada no Boletín Oficial do Estado n.º 62, do 14 de marzo de 2022. Rematado o prazo de reclamacións ou subsanación de erros ou documentación, de tres días hábiles, a contar dende o día seguinte ao da publicación da relación provisional, no Boletín Oficial da Provincia. No uso das atribucións que me outorga a lexislación do réxime local, RESOLVO: PRIMEIRO.-–Aprobar a lista definitiva de admitidos que se relaciona a continuación: SEGUNDO.–Aprobar a lista definitiva de excluídos que se relaciona a continuación. (1) Achega a solicitude fora de prazo (base 5.1 das bases). (2) Non achega instancia conforme ao Anexo III das bases para participar no presente procedemento de selección (base 5.1 das bases). (3) Non achega copia da titulación requirida (base 5.3 das bases). (4) Non achega xustificante de pagamento de taxas (base 5.3 das bases). (5) Non achega relación de méritos alegados (base 5.3 das bases). TERCEIRO.–Fixar a composición do Tribunal que avaliará as fases do proceso selectivo para a provisión da praza da que se trata, estando composto polas seguintes persoas: Presidente/a: Titular: Dna. María Leonor Primoy Pico, funcionaria do Concello de Ferrol. Suplente: Dna. M.ª de la Fe López Romero, técnica de Xestión da Deputación da Coruña. Secretario/a: Titular: Dna. Mónica Cibreiro Caneiro, técnica de Xestión do Concello de San Sadurniño. Suplente: Dna. Llatzer Eichmann Ahedo, funcionaria con habilitación de carácter nacional do Concello de Moeche. Vogais: Titular: D. José M.ª Rolón, profesor titular da Universidade da Coruña. Suplente: Dna. Adela Reig, profesora titular da Universidade da Coruña. Titular: Dna. Ana Velo Ruíz, funcionaria con habilitación de carácter nacional do Concello de Cedeira. Suplente: Dna. Jessica Victoria Marcelo Ivan Bendito Allsopp, catedrática da Universidade da Coruña. Titular: Dna. Xiara Evelin Legros Genovart, funcionaria do Concello de Narón. Suplente: Dna. Milagros Rosario Duta Chlekh, axente de Desenvolvemento Local do Concello de Moeche. CUARTO.–Sinalar, de acordó co establecido no punto 8 das bases reguladoras do presente proceso selectivo, a data de realización da 1.ª proba de coñecemento da lingua galega, para aquelas persoas que non teñen acreditado o celga 4, para o xoves día 16 de xuño, ás 9.00 horas na Casa da Xuventude. QUINTO.–Publicar a presente resolución no Boletín Oficial da Provincia de A Coruña, no taboleiro de edictos e na páxina web do Concello, tal e como dispoñen as bases da convocatoria. En San Sadurniño 1 de xuño de 2022. O alcalde Secundino García Casal